hotchpotch/miracl-hf-unified huggingface dataset:
คณะกรรมการส่งเสริมวัฒนธรรมภาษาไทย
คณะกรรมการส่งเสริมวัฒนธรรมภาษาไทย (หรือ คนะกัมการส่งเสิมวัธนธัมภาสาไทย) ตั้งขึ้นเมื่อวันที่ 18 พฤษภาคม พ.ศ. 2485 โดยมีวัตถุประสงค์ปรับปรุงส่งเสริมวัฒนธรรมทางภาษาไทยให้เจริญก้าวหน้ายิ่งขึ้น และเพื่อพิจารณาปรับปรุงส่งเสริมภาษาไทยและหนังสือไทย ทั้งในทางเรียงความ ร้อยแก้ว และกาพย์ กลอน โคลง ฉันท์
ทั้งนี้ คณะกรรมการส่งเสริมวัฒนธรรมภาษาไทยได้ยกร่างและเสนอรัฐบาลสมัยจอมพล ป. พิบูลสงครามให้ประกาศใช้อักขรวิธีไทยแบบใหม่อีกด้วย
แต่งตั้งกรรมการ 26 ท่านเมื่อวันที่ 18 พฤษภาคม พ.ศ. 2485 ได้แก่
แต่งตั้งกรรมการเพิ่มเติมเมื่อวันที่ 23 พฤษภาคม พ.ศ. 2485 ได้แก่
แต่งตั้งกรรมการเพิ่มเติมเมื่อวันที่ 9 มิถุนายน พ.ศ. 2485 ได้แก่
เมื่อวันที่ 14 กรกฎาคม พ.ศ. 2485 คณะกรรมการส่งเสริมวัฒนธรรมภาษาไทยได้วางระเบียบและหลักเกณฑ์การใช้ตัวหนังสือไทยและจัดพิมพ์พจนานุกรมตัวสะกดแบบใหม่ขึ้น
สุริยุปราคา 22 กรกฎาคม พ.ศ. 2571
สุริยุปราคาเต็มดวงจะเกิดขึ้นในวันที่ 22 กรกฎาคม พ.ศ. 2571 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร แนวคราสเต็มดวงพาดผ่านในทวีปออสเตรเลียจากภูมิภาคคิมเบอร์ลีในตะวันตกเฉียงเหนือ ต่อเนื่องในแนวทางตะวันออกเฉียงใต้ในรัฐเวสเทิร์นออสเตรเลีย, นอร์ทเทิร์นเทอร์ริทอรี ทางตะวันตกเฉียงใต้ของรัฐควีนส์แลนด์ และรัฐนิวเซาธ์เวลส์ ใกล้กับเมืองวินด์ฮัม คูนูนูร์รา เทนแนนต์ครีก เบิร์ดส์วิลล์ เบิร์ก และดับโบ และต่อเนื่องไปถึงศูนย์กลางของซิดนีย์ เมื่ออุปราคามีระยะเวลามากกว่าสามนาที มันได้เคลื่อนผ่านเมืองดะนีดิน, นิวซีแลนด์
ภาพเคลื่อนไหวแนวเส้นทาง
สุริยุปราคา 25 พฤศจิกายน พ.ศ. 2573
สุริยุปราคาเต็มดวงจะเกิดขึ้นในวันที่ 25 พฤศจิกายน พ.ศ. 2573 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ภาพเคลื่อนไหวแนวเส้นทาง
สุริยุปราคา 14 พฤศจิกายน พ.ศ. 2574
สุริยุปราคาเต็มดวงจะเกิดขึ้นในวันที่ 14 พฤศจิกายน พ.ศ. 2574 โดยมีลักษณะเป็นแบบผสม คือแนวคราสเต็มดวงจะกลายเป็นแนวคราสแบบวงแหวนขณะดวงอาทิตย์ขึ้นและตก สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ภาพเคลื่อนไหวแนวเส้นทาง
วัคซีนโรคพิษสุนัขบ้า
วัคซีนโรคพิษสุนัขบ้าเป็นวัคซีนที่ใช้สำหรับป้องกันการติดเชื้อพิษสุนัขบ้า ขณะนี้มีหลายชนิดที่มีประสิทธิภาพและมีความปลอดภัยทั้งสำหรับคนและสัตว์  สามารถใช้ป้องกันได้ทั้งก่อนและหลังสัมผัสโรค (เช่น การถูกสุนัขหรือค้างคาวกัด)  ภูมิคุ้มกันต่อโรคพิษสุนัขบ้าที่คงอยู่ได้นานจะเกิดขึ้นหลังจากได้รับวัคซีนไปแล้ว 3 เข็ม ส่วนใหญ่วัคซีนจะให้ทางการฉีดใต้ผิวหนัง หรือฉีดเข้ากล้ามเนื้อ  การให้วัคซีนหลังการสัมผัสโรคนั้น มักให้ควบคู่กับการให้อิมมูโนกลอบบูลินต่อเชื้อพิษสุนัขบ้าด้วย  เป็นที่แนะนำโดยทั่วไปว่าผู้ที่มีความเสี่ยงที่จะสัมผัสโรค ควรได้รับวัคซีนป้องกันพิษสุนัขบ้าก่อนที่จะสัมผัสโรคหรือกิจกรรมที่มีความเสี่ยง การให้วัคซีนพิษสุนัขบ้าในสุนัขยังเป็นวิธีที่มีประสิทธิภาพสูงในการป้องกันการติดเชื้อพิษสุนัขบ้ามาสู่คน 
วัคซีนป้องกันโรคพิษสุนัขบ้ามีความปลอดภัยสำหรับทุกช่วงอายุ อาการข้างเคียงที่อาจพบได้คือ อาการปวด หรือ แดง บริเวณผิวหนังที่ถูกฉีด (ร้อยละ 35-45) อาการอื่นๆที่อาจพบได้คือ ไข้ ปวดศีรษะ คลื่นไส้อาเจียน(ร้อยละ 5-15) ไม่มีข้อห้ามในการให้วัคซีนหลังสัมผัสโรค ส่วนใหญ่วัคซีนพิษสุนัขบ้ามีส่วนประกอบของ thimerosol  วัคซีนที่ผลิตจากเนื้อเยื่อระบบประสาทซึ่งมีใช้ในไม่กี่ประเทศเท่านั้น (มักอยู่ในเอเชีย และ ละตินอเมริกา) จะมีประสิทธิภาพน้อยกว่าและมีผลข้างเคียงสูง ดังนั้น องค์การอนามัยโลกจึงไม่แนะนำให้ใช้วัคซีนชนิดนี้
ขณะนี้ทั่วโลก มีประชากรหลายล้านคนได้รับวัคซีนป้องกันโรคพิษสุนัขบ้า ทั้งยังมีการประมาณการว่าวัคซีนนี้จะสามารถป้องกันการติดเชื้อได้มากกว่า 250,000 คนต่อปี ดังนั้น วัคซีนป้องกันโรคพิษสุนัขบ้า จึงถูกจัดอยู่ในรายการยาสำคัญขององค์การอนามัยโลกซึ่งเป็นรายการยาสำคัญสำหรับระบบสาธารณสุขพื้นฐาน ราคาวัคซีน(ราคาส่ง) อยู่ที่ประมาณ 44-78 เหรียญสหรัฐฯต่อการให้วัคซีน 1 คอร์ส และในประเทศสหรัฐอเมริกานั้น การให้วัคซีนพิษสุนัขบ้า 1 คอร์ส จะมีค่าใช้จ่ายทั้งหมดมากกว่า 750 เหรียญสหรัฐฯ
สโมสรวอลเลย์บอลคิง-กรุงเทพ
สโมสรวอลเลย์บอลคิง-กรุงเทพมหานคร หรือชื่อเดิม "สโมสรกรุงเทพมหานคร" (พ.ศ. 2548 - 2558) เป็นสโมสรวอลเลย์บอลอาชีพในประเทศไทย ตั้งอยู่ที่กรุงเทพมหานคร 
ก่อตั้งขึ้นเมื่อปี พ.ศ. 2548 โดยหลังจาก กลุ่มน้ำมันรำข้าวคิง เข้ามาเป็นผู้สนับสนุนหลัก ตั้งแต่เดือน ก.ค. 2558 - ปัจจุบัน จึงเปลี่ยนเป็นสโมสรคิง - กรุงเทพมหานคร และลงแข่งขันในวอลเลย์บอลหญิงไทยแลนด์ลีก ปี 2559
"ข้อมูล ณ เดือนตุลาคม พ.ศ. 2561"
เส้นขนานที่ 56 องศาใต้
เส้นขนานที่ 56 องศาใต้ คือวงกลมละติจูดที่ 56 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรใต้และ ทวีปแอนตาร์กติกา
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 56° ใต้ลากผ่านพื้นที่ดังนี้:
รักอยู่รอบกาย
รักอยู่รอบกาย เป็นซิงเกิลของวงพอส ในปี พ.ศ. 2559 เป็นการกลับมาอีกครั้งในแบบสมาชิกดั้งเดิมครบ 4 คน และเป็นเพลงพิเศษในโอกาสครบรอบ 20 ปีของวงพอส ที่ร้องโดยโจ้ - อัมรินทร์ เหลืองบริบูรณ์ อดีตนักร้องนำของวง ซึ่งอัดไว้ก่อนที่จะเสียชีวิตเมื่อปี พ.ศ. 2545 ได้นำกลับมาเรียบเรียงดนตรีใหม่ แต่งเนื้อร้อง - ทำนอง และเรียบเรียงโดย ภิทรู พลชนะ เรียบเรียงเพลงร่วมกับวงพอสภายใต้สังกัดค่ายมีเรคคอร์ดส ในเครือมิวสิกมูฟเอนเตอร์เทนเมนต์
เพลงนี้เป็นเพลงที่มีเนื้อเพลงเดิมยังไม่สมบูรณ์ แรกเริ่มเป็นเพียงบันทึกเสียงของโจ้ - อัมรินทร์ เหลืองบริบูรณ์ กับ ภิทรู พลชนะ มือคีย์บอร์ด และมีเพลงอยู่แค่ครึ่งนาที ภายหลังได้เรียบเรียงเพลงใหม่จากสมาชิกวงพอส เอ - พลกฤษณ์ วิริยานุภาพ, นอ - นรเทพ มาแสง และบอส - นิรุจ เดชบุญ และแต่งเติมเนื้อเพลงใหม่โดยนักแต่งเพลงชื่อดัง ฟองเบียร์ - ปฏิเวธ อุทัยเฉลิม โดยมีเงื่อนไขว่า "ทุกอย่างที่ถูกนำมาใส่ในเพลงนี้ ต้องวางคีย์ให้ลงตัวกับเสียงที่โจ้ - อัมรินทร์ เหลืองบริบูรณ์ ร้องไว้เท่านั้น และรักษาไว้ซึ่งความเป็นตัวตนของพอสอย่างลงตัวที่สุด" เพลงนี้ออกจำหน่ายในวันที่ 20 กุมภาพันธ์ พ.ศ. 2559 ซึ่งตรงกับการครบรอบ 14 ปีของการจากไปของ โจ้ - อัมรินทร์ เหลืองบริบูรณ์ นักร้องนำของวง
เพลง รักอยู่รอบกาย ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 22 กุมภาพันธ์ พ.ศ. 2559 ที่มีคนดาวน์โหลดมากที่สุด และอันดับ 17 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เส้นขนานที่ 57 องศาใต้
เส้นขนานที่ 57 องศาใต้ คือวงกลมละติจูดที่ 57 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรใต้และ ทวีปแอนตาร์กติกา
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 57° ใต้ลากผ่านพื้นที่ดังนี้:
เส้นขนานที่ 58 องศาใต้
เส้นขนานที่ 58 องศาใต้ คือวงกลมละติจูดที่ 58 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรใต้และ ทวีปแอนตาร์กติกา
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 58° ใต้ลากผ่านพื้นที่ดังนี้:
สโมสรฟุตบอลทีเอ ระยอง
สโมสรฟุตบอลทีเอ ระยอง เป็นสโมสรฟุตบอลในประเทศไทย ตั้งอยู่ที่จังหวัดระยอง ในอดีตสโมสรใช้ชื่อในการแข่งขันว่า "สโมสรจังหวัดระยอง" โดยเคยได้รับตำแหน่งชนะเลิศ ฟุตบอลถ้วยพระราชทาน ข. ในปี 2539 และได้เลื่อนชั้นขึ้นสู่ ดิวิชั่น 1 และเป็นหนึ่งใน 10 สโมสรที่ร่วมเข้าแข่งขันครั้งแรก
สโมสรฟุตบอลทีเอ ระยอง ก่อตั้งในปี 2534 ในนาม "สโมสรจังหวัดระยอง โ"ดยมี ภีมเดช อมรสุคนธ์ เป็นนายกสโมสร โดยสโมสร ประสบความสำเร็จในการชนะเลิศการแข่งขัน ฟุตบอลถ้วยพระราชทาน ข. ในปี 2539 ได้สิทธิ์เลื่อนชั้น และ เป็นหนึ่งใน 10 สโมสร ที่ร่วมเข้าแข่งขัน ดิวิชั่น 1 ใน ฤดูกาล 2540
ต่อมาเมื่อสโมสรประสบปัญหาทางด้านการเงิน ทำให้ทีมผู้บริหารในขณะนั้น ยุติการทำสโมสร จนทำให้สโมสร มีอันต้องตกชั้นใน ฤดูกาล 2541 โดยแพ้ในการเพลย์ออฟเลื่อนชั้น-ตกชั้น กับ สโมสรเซ็นทรัล
จนกระทั่งในปี 2555 ผู้บริหารชุดเดิมได้กลับมาบริหารสโมสรอีกครั้ง โดยสามารถชนะเลิศ ฟุตบอลถ้วยพระราชทาน ข. โดยเอาชนะ สโมสรเทศบาลเมืองหัวหิน และได้สิทธิ์เลื่อนขึ้นมาเล่นใน ลีกภูมิภาค ดิวิชัน 2 โซนภาคกลางและตะวันออก
หลังจากนั้นสโมสรได้เปลี่ยนชื่อเป็น ปลวกแดง เอฟซี, ทีจี ระยอง และปัจจุบันเปลี่ยนชื่อเป็นสโมสรทีเอ ระยอง
ปี 2559 สโมสรฟุตบอลทีเอ ระยอง ได้ทำความตกลงกับโรงเรียนเบญจมราชูทิศ จังหวัดจันทบุรี โดยให้โรงเรียนเบญจมราชูทิศฯ ใช้สิทธิของสโมสรในการลงแข่งขันในลีกภูมิภาค ดิวิชัน 2 ในชื่อสโมสรฟุตบอลทีเอ เบญจมราชูทิศเป็นเวลา 2 ปี
เส้นขนานที่ 59 องศาใต้
เส้นขนานที่ 59 องศาใต้ คือวงกลมละติจูดที่ 59 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรใต้และ ทวีปแอนตาร์กติกา
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 58° ใต้ลากผ่านพื้นที่ดังนี้:
บริดจสโตน
บริดจสโตนคอร์ปอเรชัน () เป็นบริษัทข้ามชาติด้านยานยนต์และชิ้นส่วนขนส่งของญี่ปุ่น และปัจจุบันยังเป็นบริษัทผู้ผลิตยางรถยนต์รายใหญ่ที่สุดของโลก โดยสามารถขึ้นมาอยู่ที่หนึ่งแทนมิชลินได้ในปี 2014 ยางรถยนต์รุ่นแรกของบริษัท ผลิตขึ้นในวันที่ 9 เมษายน 1960 โดยการคิดค้นของฝ่ายโครงยางถุงเท้า "ทะบิ" ซึ่งเป็นถุงเท้าพื้นเมืองของญี่ปุ่น และในอีกหนึ่งปีต่อมานายโชะจิโร อิชิบะชิก็ได้นำฝ่ายการผลิตแยกออกมาจดทะเบียนเป็นบริษัทในปี ค.ศ. 1931 ในเมืองคุรุเมะ จังหวัดฟุกุโอะกะ โดยใช้ชื่อบริษัทว่า "บริดจสโตน" ซึ่งมาจากการแปลนามสกุลอิชิบะชิเป็นภาษาอังกฤษ ("อิชิ"=สโตน, "บะชิ"=บริดจ์)
ปัจจุบัน บริดจสโตนมีโรงงานการผลิตหลักในหลายๆประเทศของโลก โดย ณ ปี 2011 บริษัทมีโรงงานผลิตยางรถยนต์ 47 แห่ง, โรงงานผลิตยางและผลิตภัณฑ์ที่เกี่ยวข้อง 29 แห่ง, โรงงานแปรรูปวัตถุดิบ 19 แห่ง, โรงงานแบบบูรณาการ 4 แห่ง ซึ่งโรงงานหลักๆของบริดสโตนตั้งอยู่ในประเทศเบลเยียม, ฝรั่งเศส, ฮังการี, อิตาลี, โปแลนด์, โปรตุเกส, สเปน, ตุรกี, อาร์เจนตินา, บราซิล, แคนาดา, คอสตาริกา, เม็กซิโก, สหรัฐอเมริกา, เวเนซูเอลา, ออสเตรเลีย, จีน, อินเดีย, อินโดนีเซีย, ญี่ปุ่น, ไต้หวัน, ไทย, เวียดนาม และ แอฟริกาใต้
ฟิลิป โชวอลเตอร์ เฮนช์
ฟิลิป โชวอลเตอร์ เฮนช์ (; 28 กุมภาพันธ์ ค.ศ. 1896 – 30 มีนาคม ค.ศ. 1965) เป็นแพทย์ชาวอเมริกัน เกิดที่เมืองพิตต์สเบิร์ก เป็นบุตรของจาคอบ บิกเลอร์ เฮนช์และคลารา โชวอลเตอร์ เรียนจบปริญญาตรีจากวิทยาลัยลาฟาแย็ต ก่อนจะทำงานเป็นแพทย์สนามและได้รับปริญญาเอกสาขาแพทยศาสตร์จากมหาวิทยาลัยพิตต์สเบิร์ก เฮนช์ทำงานที่โรงพยาบาลเซนต์ฟรานซิสและเป็นสมาชิกของคลินิกเมโย ระหว่างปี ค.ศ. 1928–1929 เฮนช์ไปเรียนต่อที่มหาวิทยาลัยไฟรบูร์กและคลินิกฟรีดริช ฟอน มึลเลอร์ในมิวนิก
เฮนช์ทำงานที่คลินิกเมโยในปี ค.ศ. 1923 ในภาควิชาโรครูมาตอยด์และเป็นหัวหน้าภาควิชาในอีก 3 ปีต่อมา เฮนช์ตั้งสมมติฐานว่าสเตอรอยด์อาจช่วยบรรเทาอาการปวดข้อได้ เจึงร่วมมือกับนักชีวเคมี เอ็ดเวิร์ด แคลวิน เคนดัลล์ ทดลองใช้สเตอรอยด์ที่สกัดจากต่อมหมวกไตรักษาผู้ป่วยโรคข้ออักเสบ ต่อมาสารชนิดนี้เรียกว่าคอร์ติโซน ในปี ค.ศ. 1950 เฮนช์ เคนดัลล์และทาเดอุช ไรค์สไตน์ได้รับรางวัลโนเบลสาขาสรีรวิทยาหรือการแพทย์ จากผลงานการค้นพบฮอร์โมนของต่อมหมวกไต รวมถึงระบุโครงสร้างและผลทางชีววิทยา
เฮนช์แต่งงานกับแมรี เจเนวีฟ คาห์เลอร์ในปี ค.ศ. 1927 มีบุตรด้วยกัน 3 คน เฮนช์เสียชีวิตในปี ค.ศ. 1965 ด้วยโรคปอดบวม ขณะพักผ่อนอยู่ที่เมืองโอโชริออส ประเทศจาเมกา
ทางหลวงสหพันธ์มาเลเซียหมายเลข 1
ทางหลวงสหพันธ์หมายเลข 1 () เป็นทางหลวงสหพันธ์สายแรกในประเทศมาเลเซีย และเป็นทางหลวงสหพันธ์ที่เก่าแก่ที่สุดในประเทศ ทางหลวงสหพันธ์หมายเลข 1 เป็นเส้นทางที่เป็นกระดูกสันหลังของมาเลเซียตะวันตก ก่อนที่จะมีทางพิเศษเหนือ–ใต้ (E1 และ E2)
เคพีเอ็น อวอร์ด ครั้งที่ 25
เคพีเอ็น อวอร์ด ครั้งที่ 25 เป็นการประกวดร้องเพลงถ้วยพระราชทานชิงชนะเลิศแห่งประเทศไทย ปีที่ 25 (KPN Award 25th : The Battle Returns) โดยผู้เข้าแข่งขันในปีนี้มีจำนวนทั้งหมด 24 คน โดยทั้ง 24 คนเคยประกวด KPN มาแล้วทั้งสิ้น แต่ไม่ได้รับรางวัลชนะเลิศ โดยจะกลับมาแข่งขันเพื่อหาผู้ชนะอีกครั้ง
รายชื่อละครโทรทัศน์ไทย พ.ศ. 2559
ต่อไปนี้คือ รายชื่อละครโทรทัศน์ไทยที่ออกอากาศใน พ.ศ. 2559
ยมกปกรณ์อรรถกถา
ยมกปกรณ์อรรถกถา เป็นคัมภีร์อธิบายยมกปกรณ์ ในพระอภิธรรมปิฎก ซึ่งยมกปกรณ์นี้ว่าด้วยธรรมที่เป็นคู่ ประกอบด้วย 1.) มูลยมก คือ ธรรมเป็นคู่อันเป็นมูล 2.) ขันธยมก คือ ธรรมเป็นคู่ คือขันธ์ 3.) อายตนะยมก คือ ธรรมเป็นคู่คือสังขาร 4.) ธาตุยมก คือ ธรรมเป็นคู่คือธาตุห้า 5.) สัจจยมก คือ ธรรมเป็นคู่คือสัจจะ 6.) สังขาร คือ ธรรมเป็นคู่คือสังขาร 7.) อนุสสัยยมก คือ ธรรมเป็นคู่คืออนุสัย (กิเลสอันนอนเนื่องด้วยในสันดาน) รวมถึง 8.) จิตตยมก คือ ธรรมเป็นคู่คือจิต 9.) ธัมมยมก คือ ธรรมเป็นคู่คือธรรม และ 10.) อินทรียยมก คือ ธรรมเป็นคู่คืออินทรีย์
การจำแนกเป็นคู่ๆ นี้ เป็นไปตามอำนาจของยมก หรือธรรมที่ถูกจำแนกเป็นคู่ๆ ทั้ง 10 ประการ มีลักษณะเป็นการถามถึงลักษณะของธรรมหนึ่ง แล้วตอบด้วยธรรมที่มีลักษณะเป็นคู่กับธรรมนั้นๆ ดังในอรรถกถาอธิบายว่า "ในยมกทั้ง 10 อย่างนี้ ยมกหนึ่งๆ ชื่อว่าคู่ เพราะแสดงไว้ด้วยอำนาจของยมกทั้งหลาย คือคู่ ด้วยประการฉะนี้ ปกรณ์นี้ทั้งหมด พึงทราบว่า ชื่อว่ายมก เพราะรวบรวมคู่ทั้งหลายเหล่านี้ไว้"
ยมกปกรณ์อรรถกถา รจนาขึ้นโดยพระพุทธโฆสะ หรือ พระพุทธโฆษาจารย์ ดังปรากฏในนิคมคาถาว่า "ข้าพเจ้า (พระพุทธโฆษาจารย์) ปรารภอรรถกถาแห่งปกรณ์ยมกนั้น เพื่อแสดงวิธีกำหนดพระบาลีและนัยแห่งอรรถในคำปุจฉาวิสัชนา" ซึ่งยมกปกรณ์อรรถกถา เป็นส่วนหนึ่งของปัญจปกรณัฏฐกถา หรือ อรรถกถาอธิบายปกรณ์ทั้ง 5 เล่มหลังของพระอภิธรรมปิฎก อย่างไรก็ตาาม มีผู้ตั้งข้อสังเกตว่า ปัญจปกรณัฏฐกถาอาจมีผู้แต่งและเพิ่มเติมตรวจทานร่วมกันหลายท่านในลักษณะเป็นคณะทำงานร่วมกัน
ยมกปกรณ์อรรถกถาเป็นการขยายความยมกปกรณ์ให้พิสดารยิ่งขึ้น โดยมีรูปแบบของการอธิบายศัพท์ และการถามตอบข้อธรรมที่มีความลึกซึ้ง เช่น การยกศัพท์ขึ้นมาอธิบายว่า ""คำว่า อญฺญมญฺญมูลานิ จ (แปลว่า) เป็นมูลซึ่งกันและกันด้วย อธิบายว่า มูลทั้งหลายย่อมเป็นเหตุเป็นปัจจัย กะกันและกันโดยเป็นเหตุเป็นปัจจัย ในปฏิโลมปุจฉา ไม่ตรัสว่า สพฺเพ เต ธมฺมา กุสลมูเลน เอกมูลา (แปลว่า) ธรรมเหล่านั้นทั้งหมดมีมูลเป็นอันเดียวกันกับกุศลมูล แต่ตรัสว่า สพฺเพ เต ธมฺมา กุสลา (แปลว่า) ธรรมเหล่านั้นทั้งหมดเป็นกุศล"" ดังนี้เป็นต้น
หลังจากการยกศัพท์แล้ว อาจมีการตั้งบทปุจฉา-วิสัชชนา (ถามตอบ) ความนัยของศัพท์ที่มีความลึกซึ้งในทางธรรม เช่น จากที่ทรงตรัสว่า สพฺเพ เต ธมฺมา กุสลา (ธรรมเหล่านั้นทั้งหมดเป็นกุศล) ผู้แต่งได้ตั้งคำถามต่อว่า ""ถามว่า เพราะเหตุไร?"" จากนั้นจึงตั้งคำตอบว่า ""ตอบว่า เพราะไม่มีเนื้อความแปลกกัน ก็เมื่อจะทำการปุจฉาว่า กุสลมูเลน เอกมูลา (แปลว่า) มีมูลเป็นอันเดียวกันกับกุศลมูลหรือ ดังนี้ พึงทำการวิสัชชนาตามนัยที่กล่าวแล้วในหนหลังว่า มูลานิ ยานิ เอกโต อุปฺปชฺชนติ (แปลว่า) มูลทั้งหลายเหล่าใดเกิดขึ้นคราวเดียวกัน ก็เมื่อความแปลกกันแห่งเนื้อความไม่มีอยู่ เหตุนั้น พระองค์จึงไม่ทรงกระทำการถามอย่างนั้น แต่ทรงกระทำการถามอย่างนี้แม้ในมูลนัย"" เป็นต้น
สโมสรฟุตบอลทีเอ เบญจมราชูทิศ
สโมสรฟุตบอลทีเอ เบญจมราชูทิศ เป็นสโมสรฟุตบอลในประเทศไทย ตั้งอยู่ที่จังหวัดจันทบุรี โดยเป็นสโมสรฟุตบอลจากโรงเรียนเบญจมราชูทิศ จังหวัดจันทบุรี ซึ่งได้สิทธิในการส่งทีมลงแข่งขันในลีกภูมิภาค ดิวิชัน 2จากสโมสรทีเอ ระยองเป็นเวลา 2 ฤดูกาล
มิสแกรนด์ไทยแลนด์ 2016
มิสแกรนด์ไทยแลนด์ 2016 () เป็นการประกวดมิสแกรนด์ไทยแลนด์ครั้งที่ 4 เก็บตัวการประกวดที่จังหวัดอุดรธานี ระหว่างวันที่ 14-20 มิถุนายน พ.ศ. 2559 และจะมีการตัดสินการประกวดในวันที่ 26 มิถุนายน พ.ศ. 2559 เพื่อเฟ้นหาสาวงามเข้าประกวดบนเวทีมิสแกรนด์อินเตอร์เนชันแนล 2016 โดยการจัดประกวดในครั้งนี้ดำเนินงานถ่ายทอดสดโดยช่อง 7 การประกวดครั้งนี้มีการเปลี่ยนรูปแบบใหม่ โดยใช้รูปแบบการคัดเลือกตัวแทนจากทั้ง 77 จังหวัด โดยในบางจังหวัดอาจมีการจัดประกวดในระดับจังหวัดก่อน
§ ได้รับการโหวตเข้ามาอยู่ใน 10 คนสุดท้าย
การประกวดชุดประจำชาติยอดเยี่ยมจะถูกจัดขึ้นในวันที่ 24 มิถุนายน พ.ศ. 2559 ณ อินดอร์ สเตเดียม หัวหมาก, กรุงเทพมหานคร ชุดประจำชาติยอดเยี่ยมที่ได้รับการคัดเลือก จะถูกนำไปให้ตัวแทนที่ชนะการประกวดตำแหน่งต่างๆใส่เพื่อเข้าร่วมในการประกวดระดับนานาชาติต่อไป
การประกวดขวัญใจอุดรธานีจะถูกจัดขึ้นในวันที่ 17 มิถุนายน พ.ศ. 2559 ณ ศูนย์การค้าเซนทรัล พลาซา จังหวัดอุดรธานี
ผู้เข้าประกวด 77 คน ได้รับการยืนยันแล้ว:
วอลเลย์บอลหญิงเอวีซีคัพ 2016
วอลเลย์บอลหญิงเอวีซีคัพ 2016 () ถูกจัดขึ้นที่หวิญฟุก ประเทศเวียดนาม
การแบ่งกลุ่มขึ้นกับอันดับจากวอลเลย์บอลหญิงชิงแชมป์เอเชีย 2015
รายชื่อนักกีฬา เชิน ยี่ลี่, หลี่ จิง, หย่าง ยูว,จาง ยี่เซิน, หวาง นา, จาง ฉาง หนิง, เหยา ตี่, ซู จู้จิง,ซอง เหมยลี่,จาง เซี่ยวหย่า,กอง เซี่ยวยูว, หวาง หยวนหยวน, ชาน ดานนา,หวาง เหมยเจี่ย
ผู้ผึกสอน:เฉิน ขุ่ย อาน
ยมก
ยมก หรือยมกปกรณ์ หรือมูลยมก เป็นหนึ่งในคัมภีร์ของพระอภิธรรมปิฎก คำว่า ยมก แปลว่า "คู่" ดังในอรรถกถายกตัวอย่างคำว่า ยมกปาฏิหาริย์ หมายถึง ปาฏิหาริย์คู่ หรือคำว่า ยมกสาลา หมายถึง ไม้สาละคู่ เป็นต้น ยมกเป็นคัมภีร์อธิบายหลักธรรมสำคัญให้เห็นความหมายและขอบเขตอย่างชัดเจน และมีการทดสอบความรู้อย่างละเอียดลึกซึ้ง ด้วยวิธีตั้งคำถามย้อนกันเป็นคู่ๆ เช่นถามว่า ธรรมทั้งปวงที่เป็นกุศล เป็นกุศลมูล หรือว่าธรรมทั้งปวงที่เป็นกุศลมูล เป็นกุศล, กรือคำถามที่ว่ารูป (ทั้งหมด) เป็นรูปขันธ์ หรือว่ารูปขันธ์ (ทั้งหมด) เป็นรูป, หรือคำถามที่ว่าทุกข์ (ทั้งหมด) เป็นทุกขสัจจ์ หรือว่าทุกขสัจจ์ (ทั้งหมด) เป็นทุกข์ ดังนี้
หลักธรรมหลักที่นำมาอธิบายแจกแจงในคัมภีร์ยมกมีทั้งสิ้น 10 หลักธรรม ซึ่งในพระไตรปิฎกที่แบ่งคัมภีร์ยมกออกเป็น 2 ส่วน หรือ 2 เล่ม เช่นฉบับภาษาไทย จะแบ่งหลักธรรมเป็น 2 ส่วน ในเล่มแรกหลักธรรมที่นำมาอธิบายในเล่มแรกมี 7 ข้อ คือ มูล (เช่นกุศลมูล) ขันธ์ อายตนะ ธาตุ สัจจะ สังขาร อนุสัย ถามตอบอธิบายเรื่องใด ก็เรียกว่ายมกของเรื่องนั้นๆ เช่น มูลยมก ขันธยมก เป็นต้น ส่วนในเล่ม 2 แบ่งออกเป็น 3 หลักธรรม คือ จิตตยมก ธรรมยมก (กุศล-อกุศล-อัพยากตธรรม) อินทรียยมก รวมเป็น10 ยมก
หลักธรรมหลักที่นำมาอธิบายแจกแจงในคัมภีร์ยมกมีทั้งสิ้น 10 หลักธรรม อันได้แก่
ปมรักนวลฉวี
ปมรักนวลฉวี เป็นละครที่สร้างขึ้นโดยอ้างอิงเหตุการณ์สังหารนางนวลฉวี เพชรรุ่ง พยาบาลแห่งโรงพยาบาลยาสูบซึ่งผูกสมัครรักใคร่กับอธิป สุญาณเศรษฐกร นายแพทย์โรงพยาบาลรถไฟ แต่อธิปไม่ต้องการผูกพันด้วยและมีผู้หญิงอื่น จึงหลอกหลวง ทำร้าย และที่สุดก็จ้างคนมาฆ่าโยนศพทิ้งแม่น้ำเจ้าพระยาตรงสะพานนนทบุรี จังหวัดนนทบุรี เมื่อปี พ.ศ. 2502 ออกอากาศทาง สถานีโทรทัศน์ไอทีวี เมื่อปีพ.ศ. 2546 ซึ่งก่อนหน้านี้ ในปี พ.ศ. 2528 ได้มีการสร้างเป็นภาพยนตร์ นำแสดงโดยสินจัย หงษ์ไทย รับบทเป็น "นวลฉวี", อภิชาติ หาลำเจียก รับบทเป็น "หมออุทิศ" ร่วมด้วย ชนประคัลภ์ จันทร์เรือง, วิยะดา อุมารินทร์ และ ไกรลาศ เกรียงไกร โดยใช้ชื่อว่า นวลฉวี
มีการพบศพของ นวลฉวี ราชเดช (ใหม่ เจริญปุระ) นางพยาบาลสาวสวยแห่งโรงพยาบาลยาสูบในแม่น้ำเจ้าพระยาท้องที่นนทบุรี จากการสืบสวนพบว่า ผู้บงการฆาตกรก็คือหมออุทิศ (อำพล ลำพูน) คนรักของนวลฉวีนั่นเอง เหตุที่ต้องลงมือฆ่านวลฉวี หมออุทิศบอกว่าเพราะนวลฉวีมารบเร้าขอให้จดทะเบียนสมรสกัน สุดท้ายหมออุทิศถูกศาลพิพากษาประหารชีวิต
เปลวไฟ
เปลวไฟ เป็นซิงเกิลของวงแบล็คเฮด ในปี พ.ศ. 2559 ค่ายมิวสิกมูฟเรคคอร์ดส ในเครือมิวสิกมูฟเอนเตอร์เทนเมนต์) ประพันธ์คำร้อง-แต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย อภิสิทธิ์ พงศ์ชัยสิริกุล (เอก แบล็คเฮด) เพลงนี้ออกจำหน่ายในวันที่ 26 มกราคม พ.ศ. 2559
เนื้อหาของเพลงนี้พูดถึงเวลามีความรักบางทีคนเรา ก็เหมือน กำลังถูกดึงเข้าไปในเกมอะไรสักอย่างแม้ว่ารู้ทั้งรู้ว่ามันเป็นแค่เกมที่เราไม่มีทางชนะและอาจจะต้อง สูญเสียทุกอย่าง เหมือนรู้ทั้งรู้ว่างทางข้างหน้าเป็นเปลวไฟ แต่ก็ยังยอมที่จะเดินเข้าไป ทั้งที่สุดท้ายการมีรักครั้งนี้ มันจะไม่ได้อะไรขึ้นมาก็ตาม เพื่อให้เขารู้ว่าเรารักเขาแค่ไหน
ส่วนมิวสิกวีดิโอนี้มี บี-น้ำทิพย์ จงรัชตวิบูลย์และ จุ๊กกรู๊-สลิตา กลิ่นจันทร์ (จุ๊กกรู๊ The Face) มาร่วมแสดงในมิวสิกวีดิโอ
เพลง รักอยู่รอบกาย ติดอันดับสูงสุด 13 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 30 มกราคม พ.ศ. 2559 ที่มีคนดาวน์โหลดมากที่สุด
สโมสรฟุตบอลปากช่อง ซิตี้
สโมสรฟุตบอลปากช่อง ซิตี้ หรือเดิมคือสโมสรฟุตบอล สมาคมศิษย์เก่าโรงเรียนปากช่อง เป็นสโมสรฟุตบอลระดับสมัครเล่นในประเทศไทย ตั้งอยู่ที่หมู่บ้านหนองกะจะ ตำบลปากช่อง อำเภอปากช่อง จังหวัดนครราชสีมา ปัจจุบันลงแข่งขันในระดับไทยแลนด์ อเมเจอร์ลีก โซนภาคตะวันออกเฉียงเหนือตอนล่าง
สโมสรเคยสร้างผลงานคว้าตำแหน่ง รองแชมป์ ฟุตบอลชิงถ้วยพระราชทานประเภท ง. ประจำปี พ.ศ. 2554 และได้แชมป์ ฟุตบอลชิงถ้วยพระราชทานประเภท ค. ประจำปี พ.ศ. 2557 ทำให้ได้เลื่อนขึ้นมาเล่นในฟุตบอลชิงถ้วยพระราชทานประเภท ข. โดยการแข่งขันฟุตบอลชิงถ้วยพระราชทานประเภท ข. ประจำปี 2558 สโมสรฟุตบอลศิษย์เก่าโรงเรียนปากช่อง ถูกปรับแพ้ฟาล์วในรอบรองชนะเลิศ ที่พบกับโรงเรียนจ่าอากาศ เนื่องจากใช้ผู้เล่นผิดคุณสมบัติลงแข่งขัน มีผลทำให้ต้องตกรอบไปในที่สุด
ปัจจุบันหลังจากมีการยุบการแข่งขันฟุตบอลชิงถ้วยพระราชทานประเภท ข. สโมสรได้ลงแข่งขันในไทยแลนด์ อเมเจอร์ลีก โซนภาคตะวันออกเฉียงเหนือ ตอนล่าง
สโมสรก่อตั้งขึ้นที่อำเภอปากช่อง จังหวัดนครราชสีมา และส่งทีมเข้าร่วมการแข่งขันฟุตบอลที่จัดขึ้นขึ้นโดยสมาคมฟุตบอลแห่งประเทศไทยเป็นครั้งแรก ในรายการฟุตบอลชิงถ้วยพระราชทานประเภท ง. ในชื่อสโมสรฟุตบอลสมาคมศิษย์เก่าโรงเรียนปากช่อง และได้ตำแหน่งรองแชมป์ ในการแข่งขัน ถ้วย ง. ประจำปี 2554 โดยแพ้ให้กับ "สโมสรฟุตบอลเทศบาลตำบลเกาะขวาง" ในนัดชิงชนะเลิศ พร้อมกับได้เลื่อนขึ้นไปเล่นในฟุตบอลถ้วยพระราชทานประเภท ค.
วันที่ 19 พฤศจิกายน พ.ศ. 2557 สโมสรลงแข่งขันในฟุตบอลชิงถ้วยพระราชทานประเภท ค นัดที่เสมอกับ "สโมสรฟุตบอลมหาวิทยาลัยปทุมธานี" ไป 1–1 ที่สนามศูนย์ฝึกฟุตบอลแห่งชาติ หนองจอก
ประวัติศาสนาฮินดู
ศาสนาพราหมณ์-ฮินดู เป็นศาสนาที่เก่าแก่ที่สุดในโลก ในตอนแรกเริ่มเรียกตัวเองว่า ”พราหมณ์” ต่อมาศาสนาได้เสื่อมความนิยมลงระยะหนึ่งเนื่องจากอิทธิพลของศาสนาพุทธ จนมาในช่วงพุทธศตวรรษที่ 13 ศังกราจารย์ได้ปฏิรูปศาสนาโดยแต่งคัมภีร์ปุราณะลดความสำคัญของศาสนาพุทธ และนำหลักปฏิบัติรวมทั้งหลักธรรมของศาสนาพุทธมหายานบางส่วนมาใช้และฟื้นฟูปรับปรุงศาสนาพราหมณ์เป็นให้เป็นศาสนาฮินดูเนื่องจากหลักธรรมส่วนใหญ่ของศาสนาพุทธได้ประยุกต์มาจากศาสนาฮินดูเมื่อครั้งยังเป็นศาสนาพราหมณ์โดยเริ่มจากนิกายเถรวาทเมื่อครั้งพุทธกาล -จนถึงนิกายมหายาน - วัชรญาณ เมื่อ โดยคำว่า “ฮินดู” เป็นคำที่ใช้เรียกชาวอารยันที่อพยพเข้าไปตั้งถิ่นฐานในลุ่มแม่น้ำสินธุ และเป็นคำที่ใช้เรียกลูกผสมของชาวอารยันกับชาวพื้นเมืองในชมพูทวีป และชนพื้นเมืองนี้ได้พัฒนาศาสนาพราหมณ์โดยการเพิ่มเติมเทพเจ้าท้องถิ่นดั้งเดิมลงไป เนื่องจากเวลานั้นสังคมอินเดีย แตกแยกอย่างมากเนื่องจากอิทธิพลของพุทธศาสนาในประเทศอินเดียที่มีลักษณะเป็นกึ่งพหุเทวนิยม คือนิยมนับถือเทวดา ทำให้ทางตอนเหนือนับถือพระศิวะซึ่งเป็นเทพแห่งภูเขาหิมาลัย ทางตอนใต้ชาวประมงนับถือวิษณุซึ่งเป็นเทพที่ให้ฝนและพายุ ชาวป่านับถือพระนิรุทธ และตอนกลางนับถือพระพิฆเนตร คนอินเดียเวลานั้นเริ่มไม่นับถือศาสนาพราหมณ์เป็นจำนวนมากขึ้น เมื่อต้องการรวมชาติ เมื่อครั้งขับไล่ราชวงศ์โมกุลของอิสลามที่เข้ามายึดครองและสั่งเข่นฆ่าพระสงฆ์คัมภีร์และวัดในพระพุทธศาสนาจนแทบสูญสิ้นไปจากอินเดีย จึงรวมเทพเจ้าแต่ละท้องถิ่นต่างๆมารวมเป็นหนึ่งเดียวกันกับศาสนาพราหมณ์ แลัวเรียกศาสนาของใหม่นี้ว่า “ศาสนาฮินดู” เพราะฉะนั้นศาสนาพราหมณ์จึงมีอีก ชื่อในศาสนาใหม่ว่า “ฮินดู” จนถึงปัจจุบันนี้
พระพุทธศาสนาก็เกิดขึ้นท่ามกลางสังคมพราหมณ์ แม้แต่พระพุทธเจ้าและพุทธสาวกสมัยแรก ๆ ก็เคยนับถือศาสนาพราหมณ์หรือเคยเกี่ยวข้องกับวรรณะพราหมณ์มาก่อน และในนิทานชาดก และเรื่องราวเกี่ยวกับศาสนาพุทธและพระพุทธเจ้า ก็มักจะมีพราหมณ์เข้ามาเกี่ยวข้อง จึงกล่าวได้ว่า ศาสนาพุทธและพราหมณ์ จึงมีอิทธิพลต่อกันและกัน
ในศาสนาพราหมณ์ คำว่า พราหมณ์ หมายถึง คนในวรรณะที่สูงที่สุดของสังคมอินเดีย มีหน้าที่สอนความรู้เกี่ยวกับพระเวทและทำหน้าที่ติดต่อเทพเจ้า ผู้ที่เป็นพราหมณ์เป็นโดยกำเนิด คือบุตรของพราหมณ์ก็จะมีสถานภาพเป็นพราหมณ์ด้วย
ศาสนาพราหมณ์ - ฮินดู ไม่มีศาสดาชัดเจนเหมือนศาสนาอื่น แต่มีผู้แต่งตำรา ทำหน้าที่คล้ายศาสดาสืบทอดกันมา ดังนี้
สุริยุปราคา 30 มีนาคม พ.ศ. 2576
สุริยุปราคาเต็มดวงจะเกิดขึ้นในวันที่ 30 มีนาคม พ.ศ. 2576 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
แนวคราสเต็มดวงจะมองเห็นได้จาก โนม, รัฐอะแลสกา แบร์โรว, รัฐอะแลสกา และคาบสมุทรชุกชีในช่วงเช้า
ภาพเคลื่อนไหวแนวเส้นทาง
วอลเลย์บอลหญิงไทยแลนด์ลีก 2006
วอลเลย์บอลหญิง แสงโสม ไทยแลนด์ลีก ครั้งที่ 1 หรือ วอลเลย์บอลหญิงไทยแลนด์ลีก 2006 เป็นการแข่งขันวอลเลย์บอลในระดับสูงสุดของประเทศไทย ซึ่งเป็นการแข่งขันครั้งที่ 1 ของวอลเลย์บอลไทยแลนด์ลีก ซึ่งมีทีมเข้าแข่งขัน 8 ทีม โดยทีมสโมสรวอลเลย์บอลนครราชสีมา คว้าแชมป์ไปครองได้สำเร็จในการแข่งขันครั้งที่ 1
การปฏิวัติฝรั่งเศส ค.ศ. 1848
การปฏิวัติ ค.ศ. 1848 ในประเทศฝรั่งเศส บ้างเรียก การปฏิวัติกุมภาพันธ์ () เป็นคลื่นการปฏิวัติลูกหนึ่งใน ค.ศ. 1848 ในทวีปยุโรป ในประเทศฝรั่งเศส เหตุการณ์ปฏิวัติยุติราชาธิปไตยออร์เลอ็อง (ค.ศ. 1830–1848) และนำสู่การสถาปนาสาธารณรัฐฝรั่งเศสที่ 2
หลังการโค่นพระเจ้าหลุยส์-ฟีลิปในเดือนกุมภาพันธ์ รัฐบาลสาธารณรัฐที่ 2 จากการเลือกตั้งปกครองประเทศฝรั่งเศส ในหลายเดือนต่อมา รัฐบาลนี้เปลี่ยนมาเป็นอนุรักษนิยมมากขึ้น วันที่ 23 มิถุนายน ค.ศ. 1848 ประชาชนกรุงปารีสก่อการกบฏ ซึ่งได้ชื่อว่า การก่อการกำเริบวันมิถุนายน (June Days Uprising) เป็นการกบฏที่นองเลือดแต่ไร้ผลโดยแรงงานกรุงปารีสต่อการเปลี่ยนแปลงอนุรักษนิยมในเส้นทางของสาธารณรัฐ วันที่ 2 ธันวาคม ค.ศ. 1848 หลุยส์-นโปเลียน โบนาปาร์ต ได้รับเลือกตั้งเป็นประธานาธิบดีสาธารณรัฐที่ 2 โดยส่วนใหญ่ได้การสนับสนุนจากชาวนา สามปีพอดีต่อมา เขาระงับรัฐสภาจากการเลือกตั้ง สถาปนาจักรวรรดิฝรั่งเศสที่ 2 ซึ่งดำรงอยู่จน ค.ศ. 1870 หลุยส์-นโปเลียน โบนาปาร์ตเป็นพระมหากษัตริย์ฝรั่งเศสพระองค์สุดท้าย
การปฏิวัติกุมภาพันธ์สถาปนาหลัก "สิทธิทำงาน" (droit au travail) และรัฐบาลที่เพิ่งตั้งนั้นสร้าง "โรงฝึกงานแห่งชาติ" แก่ผู้ว่างงาน ในเวลาเดียวกัน มีการสถาปนาสภาอุตสาหกรรม ณ พระราชวังลุกซ็องบูร์ โดยมีหลุยส์ บลังเป็นประธาน มีวัตถุประสงค์เตรียรมแผนจัดระเบียบแรงงาน ความตึงเครียดเหล่านี้ระหว่างกลุ่มออร์เลอ็องเสรีนิยมกับสาธารณรัฐนิยมหัวรุนแรงและนักสังคมนิยมนำสู่การก่อการกำเริบวันมิถุนายน
วอลเลย์บอลหญิงไทยแลนด์ลีก 2012-13
วอลเลย์บอลหญิงไทยแลนด์ลีก 2012-13 หรือ วอลเลย์บอลหญิงไทยแลนด์ลีก ครั้งที่ 8 โดยครั้งนี้จัดขึ้นเป็นครั้งที่ 8
หมู่บ้านวังดิน
หมู่บ้านวังดิน หรือ บ้านวังดิน (ชื่อเดิม บ้านวังช้าง) เป็นหมู่บ้านหนึ่งในตำบลวังดิน อำเภอเมือง จังหวัดอุตรดิตถ์ ชาวบ้านส่วนใหญนับถือพระพุทธศาสนานิกายเถรวาท มีวัดประจำหมู่บ้าน 1 แห่ง มีโรงเรียน 1 แห่ง ด้านเศรษฐกิจ ชาวบ้านส่วนใหญ่ประกอบอาชีพเกษตรกรรมเป็นส่วนใหญ่
ปัจจุบันหมู่บ้านวังดิน อยู่ในระดับการปกครองพื้นที่มีหมู่เดียว จำนวนสี่ร้อยกว่าหลังคาเรีอน ปัจจุบันมีนายประสาท ติคำ เป็นผู้ใหญ่บ้านวังดิน หมู่ 1
ในสมัยต้นกรุงรัตนโกสินทร์ พื้นที่ตำบลวังดิน เป็นป่าที่สมบูรณ์มีสัตว์จำพวก ช้างป่าควายป่า เสือหมี หมูป่า และสัตว์ป่า อื่นๆ เมื่อครั้งเกิดศึกทัพเมืองเวียงจันทร์ ในลาวหนีทัพอพยพเข้ามาทาง บ่อเบี้ย น้ำปาด ฟากท่า ร่นมาตั้งมั่น อยู่บ้านด่าน ปากฝาง แล้วขยับขยายกันมา ทำกินที่บ้านวังดิน มีแหล่งน้ำสมบูรณ์ บางส่วนย้ายสู่น้ำหมัน วังหัวดอย น้ำรี ในเขตอำเภอท่าปลาในปัจจุบัน
สภาพหมู่บ้านในอดีตยุคร่วมสมัย ประชากรส่วนใหญ่บ้านวังดินเป็นคนไทยภาคเหนือพูดภาษา "คำเมือง" (ภาษาภาคเหนือ) เล่าสืบว่ามีเพียงไม่กี่หลังคาเรือน อยู่ห่างกันเงียบสงบ สมัยก่อนยุคไฟฟ้าเข้าสู่ชุมชน จะใช้ตะเกียง น้ำมันก๊าซ ในอดีตจะมีกิจกรรมเฉพาะงานวัด รำวง ลิเก มวย เป็นต้น เวลาป่วยไข้ ไม่สบาย จะมีหมอประจำหมู่บ้านยุคร่วมสมัยคือหมอเปลี่ยน มีโต รักษากันด้วยสมุนไพร ตามภูมิปัญญาท้องถิ่น
ต่อมามีการเปลี่ยนชื่อ จากชื่อเดิม เรียกว่า บ้านวังช้าง เพราะช้างป่าลงมาหากินน้ำที่ลำห้วย ต่อมาวังน้ำที่ช้างป่า ลงมานั้น มีดิน และโคลนมาก ชาวบ้าน จึงเรียกว่า วังดิน (บ้านวังดิน) สืบมาจนปัจจุบัน
จากเหตุการณ์น้ำท่วมใหญ่ ปี 2559 ฝนตกหนัก 3 วัน 2 คืน น้ำป่าไหลหลาก จากเขา ท่วมบ้าน น้ำรี วังหัวดอย น้ำหมัน ลงมาถึงบ้านวังดิน เป็นพื้นที่ต่ำ กินพื้นที่ บริเวณ กว้าง เกิดความเสียหายอย่างหนัก ซึ่งเป็นเหตุการณ์สำคัญที่เคยเกิดขึ้นในหมู่บ้านวังดิน
บ้านน้ำริดใต้ มีการบริการขั้นพื้นฐาน มีถนนสายบ้านด่านวังดิน-น้ำหมัน ตัดผ่านชุมชนการเดินสะดวกและอยู่ห่างจากอำเภอเมืองอุตรดิตถ์ ระยะทาง 28 กิโลเมตร บ้านวังดินหมู่ 1 จำนวนครัวเรือน 143 ครัวเรือน จำนวนประชากรทั้งสิ้น 400 คน
เป็นชาย 180 คน เป็นหญิง 220 คน ผู้สูงอายุ 64 คน เป็นชาย 28 หญิง 36 คน คนพิการรวมทั้งสิ้น 17 คน แยกเป็นชาย 9 คนหญิง 8 คน
หมู่บ้านวังดิน มีอาณาเขตติดต่อกับตำบลใกล้เคียงดังนี้บ้านวังดิน พื้นที่ส่วนใหญ่ทำการเกษตร ทำนา เป็นหลักรองลงมาข้าวโพด ไม้สักทำการเกษตรส่วนใหญ่ ต้องอาศัยน้ำฝน เป็นหลัก นอกจากนี้ต้องอาศัย ห้วยสว่างใจ ที่เก็บน้ำประจำตำบลที่อยู่บ้านวังข่าส่งน้ำมาเพื่อใช้ในการอุปโภค ส่วนน้ำที่ใช้บริโภคต้องซื้อ จากหมู่บ้านใกล้เคียงกัน นอกจากนี้ บ้านวังดินหมู่ 1 ยังมีภูมิปัญญาใช้ในเชิงเศรษฐกิจชุมชน คือทำไม้กวาด คือภูมิปํญญา ท้องถิ่น เพราะมีสวนต้นกงสาธิต ที่ใช้ถักไม้กวาดอีกด้วย
ประชาชนส่วนใหญ่นับถือศาสนาพุทธเถรวาท ประเพณีต่างๆ ยึดถือปฎิบัติเหมือนกันกับชาวพุทธเถรวาทในแถบใกล้เคียง เช่น บวชพระ ประเพณีแต่งงาน งานศพ ประเพณีสงกรานต์ ประเพณีวันลอยกระทง ประเพณีก่อข้าวเปลือก ฯลฯ
วอลเลย์บอลชายไทยแลนด์ลีก 2012-13
วอลเลย์บอลชายไทยแลนด์ลีก 2012–13 เป็นการแข่งขันสโมสรวอลเลย์บอลในประเทศระดับสูงสุด จัดขึ้นเป็นครั้งที่ 8 ของการแข่งขัน มีทีมเข้าร่วมการแข่งขันทั้งสิ้น 8 ทีม โดยจะทำการแข่งขันกันในระบบเหย้า-เยือนแบบพบกันหมด ซึ่งจะเริ่มเปิดฤดูกาลทำการแข่งขันกันในวันที่ 4 พฤศจิกายน พ.ศ. 2555 – 28 เมษายน พ.ศ. 2556
คะแนนโซฟา
คะแนนประเมินภาวะการทำงานของอวัยวะล้มเหลวที่สัมพันธ์กับการติดเชื้อในกระแสเลือด () หรือคะแนนโซฟา () เป็นระบบการให้คะแนนเพื่อประเมินผู้ป่วยแบบหนึ่ง ใช้สำหรับติดตามอาการของผู้ป่วยหนักในหออภิบาลผู้ป่วยหนัก เป็นระบบการให้คะแนนในไอซียูอย่างหนึ่ง
ช้าง อินเตอร์เนชั่นแนล เซอรกิต
บุรีรัมย์ อินเตอร์เนชันแนล เซอร์กิต () หรือ ช้าง อินเตอร์เนชั่นแนล เซอร์กิต (ชื่อตามบริษัทเบียร์ช้าง ซึ่งเป็นผู้สนับสนุนหลักของสนามในปัจจุบัน) เป็นสนามแข่งรถมาตรฐานสมาพันธ์รถยนต์นานาชาติ (FIA) ในประเทศไทย ตั้งอยู่ด้านทิศตะวันตกของนิวไอโมบายสเตเดียม ตำบลอิสาณ จังหวัดบุรีรัมย์
ในวันที่ 24 กันยายน 2557 สนามช้างได้รับการรับรองจากสมาพันธ์รถยนต์นานาชาติ ว่าเป็นสนามแข่งรถระดับมาตรฐาน เอฟไอเอ เกรด 1 (FIA Grade 1) ซึ่งเป็นระดับสนามที่อนุญาตให้ใช้จัดการแข่งขันรถสูตรหนึ่ง (ฟอร์มูลาวัน) ได้
ในวันที่ 7 ตุลาคม 2557 สนามช้างได้รับการรับรองจากสมาพันธ์จักรยานยนต์นานาชาติ (FIM) ว่าเป็นสนามแข่งรถระดับมาตรฐาน เอฟไอเอ็ม เกรด เอ (FIM Grade A) ซึ่งเป็นระดับสนามที่อนุญาตให้ใช้จัดการแข่งขันโมโตจีพีได้
เมื่อวันที่ 29 สิงหาคม 2557 กิจกรรม "พัฒนาเมืองบุรีรัมย์ สู่เมืองกีฬามาตรฐานโลก" นายเนวิน ชิดชอบ ประธานที่ปรึกษาโครงการสนามแข่งรถช้าง อินเตอร์เนชั่นแนล เซอร์กิต ร่วมกับหอการค้าจังหวัดบุรีรัมย์จัดขึ้น เพื่อเป็นการปลุกให้ชาวบุรีรัมย์ตื่นตัวกับการลงทุนทำธุรกิจ และร่วมกันพัฒนาเมืองบุรีรัมย์สู่การเป็นเมืองท่องเที่ยวหลัก พร้อมทั้งประกาศยกระดับเมืองบุรีรัมย์สู่การเป็นมหานครแห่งกีฬาระดับโลก ทั้งนี้ นายเนวินได้เปิดให้ชาวบุรีรัมย์เข้าชมสนามแข่งรถระดับโลกมูลค่ากว่า 2 พันล้านบาท แห่งแรกและแห่งเดียวในไทย ซึ่งมีกำหนดการเปิดสนามแข่งขันอย่างเป็นทางการ ในวันที่ 4 ตุลาคม พ.ศ. 2557
ซึ่งในอนาคตฝ่ายจัดมีแผนที่จะจัด โมโตจีพี ฤดูกาล 2016 ที่สนามช้าง ส่วนรถสูตรหนึ่ง (ฟอร์มูลาวัน) นั้นยังไม่มีแผนที่จะจัด แต่ก็ได้เสนอแนะว่าหากรัฐบาลหรือเอกชนรายอื่นจะจัดการแข่งขันฟอร์มูลาวันขึ้นในประเทศไทยก็สามารถใช้สนามช้างได้
เส้นขนานที่ 49 องศาใต้
เส้นขนานที่ 49 องศาใต้ คือวงกลมละติจูดที่ 49 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก, มหาสมุทรอินเดีย, มหาสมุทรแปซิฟิก และ ทวีปอเมริกาใต้
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 49° ใต้ลากผ่านพื้นที่ดังนี้:
เนื้องอกต่อมไทมัส
เนื้องอกต่อมไทมัส () เป็นเนื้องอกที่กำเนิดจากเซลล์เยื่อบุของต่อมไทมัส เนื้องอกต่อมไทมัสเป็นเนื้องอกที่พบไม่บ่อย ขึ้นชื่อที่สุดว่าสัมพันธ์กับโรคประสาทกล้ามเนื้อชื่อ โรคกล้ามเนื้ออ่อนแรงชนิดร้าย (myasthenia gravis) เนื้องอกต่อมไทมัสพบในผู้ป่วยโรคกล้ามเนื้ออ่อนแรงชนิดร้าย 20% เมื่อวินิจฉัยแล้ว เนื้องอกต่อมไทมัสอาจนำออกโดยการผ่าตัด ในกรณีเนื้องอกร้ายที่พบน้อย อาจใช้เคมีบำบัด
ไวรัสเวสต์ไนล์
ไวรัสเวสต์ไนล์ เป็นเชื้อไวรัสที่ติดต่อผ่านการถูกยุงกัดชนิดหนึ่ง อยู่ในจีนัส "Flavivirus" แฟมิลี "Flaviviridae" พบครั้งแรกใน West Nile subregion ในประเทศอูกันดาเมื่อ ค.ศ. 1937
วอลเลย์บอลชายไทยแลนด์ลีก 2011-12
วอลเลย์บอลชายไทยแลนด์ลีก 2011-12 เป็นการแข่งขันสโมสรวอลเลย์บอลในประเทศระดับสูงสุด โดยเป็นจัดขึ้นเป็นครั้งที่ 7
ชลบุรี-อี.เทค-แอร์ฟอร์ซ สามารถแชมป์ไปครองได้สำเร็จในการแข่งขันครั้งนี้ และได้สิทธิไปแข่งวอลเลย์บอลชายชิงแชมป์สโมสรเอเชีย 2012
เพลงชาติสาธารณรัฐประชามานิตกัมพูชา
เพลงชาติสาธารณรัฐประชามานิตกัมพูชา เป็นเพลงชาติของประเทศกัมพูชา ในสมัยที่ใช้ชื่อว่า "สาธารณรัฐประชามานิตกัมพูชา". เรียบเรียงทำนองโดย Sok Udom Deth. ภายหลังการโค่นล้มรัฐบาลเขมรแดง โดยกองทัพประชาชนเวียดนาม; ข้อมูลบางแหล่งจากซีกโลกตะวันตกได้กล่าวถึง เพลงสิบเจ็ดเมษามหาโชคชัย ใช้เป็นเพลงชาติของแนวร่วมเขมรสามฝ่ายจนถึง พ.ศ. 2536
ชาลส์ ไรต์ (นักมวยปล้ำ)
ชาลส์ ไรต์ (Charles Wright) เกิด 16 พฤษภาคม ค.ศ. 1961 เป็นนักมวยปล้ำอาชีพกึ่งเกษียณอายุชาวอเมริกัน เขาเป็นที่รู้จักในการทำงานกับ เวิลด์เรสต์ลิงเฟเดเรชัน ตลอดปี 1990 และช่วงต้นยุค 2000 เขาได้ใช้ชื่อในการปล้ำว่า Sir Charles, Papa Shango, Kama, Kama Mustafa, The Godfather, และ The Goodfather. เขาเคยได้แชมป์ USWA Unified World Heavyweight Champion 2สมัย, แชมป์ WWF Intercontinental Champion 1สมัย, และ WWF Tag Team Champion 1สมัย (กับ Bull Buchanan) เขาเคยเป็นคู่เอก Saturday Night's Main Event XXXI กับ เบรต ฮาร์ต ชิงแชมป์ WWF Championship ในปี 2016 เขาได้รับการบรรจุชื่อเข้าสู่ หอเกียรติยศดับเบิลยูดับเบิลยูอี ในกิมมิคของ เดอะก็อดฟาเธอร์
time) – with Bull Buchanan
อากิโอะ โมริตะ
"ชื่อนี้เป็นชื่อบุคคลญี่ปุ่น นามสกุลคือ โมริตะ"
เรือตรี อากิโอะ โมริตะ () เป็นนักธุรกิจชาวญี่ปุ่น เขาเป็นผู้ร่วมก่อตั้งบริษัทโซนี่กับมาซารุ อิบูกะ
เขาเกิดในครอบครัวที่ทำสาเก เต้าเจี้ยว และซอสถั่วเหลืองขายในหมู่บ้านโคซูงายะ (ปัจจุบันอยู่ในเมืองโทโกนาเมะ) ทางชายฝั่งตะวันตกของคาบสมุทรชิตะ ในจังหวัดไอจิ โดยเป็นบุตรคนโตในบรรดาพี่น้องทั้งหมดสี่คน โดยเขาได้รับการฝึกสอนจากบิดามาตั้งแต่ยังเยาว์วัยเพื่อสืบทอดกิจการครอบครัว อย่างไรก็ตามเขาพบว่าตัวเองนั้นชอบคณิตศาสตร์และฟิสิกส์ จึงตัดสินใจไปศึกษาต่อและจบการศึกษาสาขาฟิสิกส์จากมหาวิทยาลัยหลวงโอซากะในปี 1944 และจึงเข้ารับราชการทหารในกองทัพเรือจักรวรรดิญี่ปุ่นที่ยศนายเรือตรีระหว่างสงครามแปซิฟิก ซึ่งระหว่างรับราชการทหารนี้เอง ทำให้เขาได้รู้จักกับมาซารุ อิบูกะ ซึ่งทำงานอยู่ในคณะกรรมการการวิจัยกาลสงครามทหารเรือ
ในปี 1946 หลังสิ้นสุดสงคราม โมริตะและอิบูกะได้ร่วมกันจัดตั้งบริษัทวิศวกรรมโทรคมนาคมโตเกียวโดยที่โมริตะเป็นหุ้นส่วนใหญ่สุด ด้วยทุนจดทะเบียน 190,000 เยน และมีลูกจ้างเริ่มแรก 20 คน ซึ่งในขณะนั้นโมริตะมีอายุเพียง 25 ปี ในขณะที่อิบูกะมีอายุ 38 ปี ในระยะแรกผลิตเครื่องและอุปกรณ์บันทึกเทปตลอดจนวิทยุพกพา จนกระทั่งในปี 1958 ทั้งสองคนจึงตัดสินใจเปลี่ยนชื่อบริษัทเป็น "โซนี่" (มาจากคำละติน "sonus" แปลว่าเสียง กับคำอเมริกัน "Sonny-boys")
เครื่องอิสริยาภรณ์แห่งชัย
เครื่องอิสริยาภรณ์แห่งชัย () คือเครื่องอิสริยาภรณ์ที่สหภาพโซเวียตมอบให้กับผู้บัญชาการทหารในสงครามโลกครั้งที่สองและจอมพลแห่งสหภาพโซเวียต
แพรแถบของเครื่องอิสริยาภรณ์นี่เป็นการรวมกันของแพรแถบอิสริยาภรณ์อื่นเช่น
เจ้าชายอับดุล มาตีนแห่งบรูไน
ร้อยตรี เจ้าชายอับดุล มาตีน (; ประสูติ: 10 สิงหาคม พ.ศ. 2534 — ) เป็นพระราชโอรสในสมเด็จพระราชาธิบดีฮัสซานัล บลกียะห์ ประสูติแต่มาเรียม อับดุล อาซิซ อดีตพระมเหสี และเป็นพระอนุชาร่วมพระชนนีในเจ้าชายอับดุล อาซิม
เจ้าชายอับดุล มาตีน เป็นพระราชบุตรลำดับที่สิบในสมเด็จพระราชาธิบดีฮัสซานัล บลกียะห์ ประสูติแต่มาเรียม อับดุล อาซิซ อดีตพระมเหสี พระองค์มีเชื้อสายญี่ปุ่นและอังกฤษมาแต่พระชนนี (บางแห่งว่าเป็นชาวสกอต) ส่วนพระนามมาตีนนั้น มีความหมายว่า "มั่นคง" เมื่อรวมกับคำว่าอับดุลจะมีความหมายว่า "บ่าวของผู้ไม่มีวันอ่อนล้า"
พระองค์สำเร็จการศึกษาระดับมัธยมศึกษาตอนต้นจากวิทยาลัยวิทยาศาสตร์ปาดูกาเซอรีเบอกาวันซุลตัน () และระดับชั้นมัธยมศึกษาตอนปลายจากโรงเรียนนานาชาติเจอรูดง () ในเดือนพฤษภาคม พ.ศ. 2553 ทรงเข้าร่วมหลักสูตรกองทัพบกโรงเรียนนายร้อยทหารบกแซนด์เฮิสต์ และทรงสำเร็จการศึกษาในเดือนเมษายนปีถัดมา โดยมีพระชนกเสด็จเข้าร่วมพิธีสำเร็จการศึกษาด้วย ถือเป็นเชื้อพระวงศ์พระองค์แรกที่รับพระยศทางทหาร ทรงสำเร็จศึกษาระดับปริญญาตรีด้านการเมืองระหว่างประเทศ ณ วิทยาลัยคิงส์ (King’s College) และทรงสำเร็จการศึกษาปริญญาโทสาขาวิชาการระหว่างประเทศ วิทยาลัยบูรพาคดีศึกษาและการศึกษาแอฟริกา (SOAS) มหาวิทยาลัยลอนดอน
เจ้าชายอับดุล มาตีน กล่าวว่าพระองค์ใช้ชีวิตเช่นปกติชน โปรดที่จะแต่งพระองค์อย่างเรียบง่าย หากจะแต่งกายอย่างเป็นทางการก็เมื่อออกงานเท่านั้น โปรดฟังแนวเพลงป็อป ทรงตีกลองและเล่นกีตาร์ได้ พระองค์โปรดเสวยอาหารไทยรสจัด โดยเฉพาะลาบ
พระองค์สนพระทัยด้านการกีฬาเป็นอย่างยิ่ง โดยเป็นนักฟุตบอลของทีมเอเอ็มกันเนอส์เอฟซี (AM Gunners FC) และประทานเงินอุปถัมภ์ด้วย ทรงมีเดวิด เบคแคม เป็นนักฟุตบอลที่ชื่นชอบ และเป็นแฟนของสโมสรฟุตบอลแมนเชสเตอร์ยูไนเต็ด นอกจากนี้พระองค์ชื่นชอบกีฬาเอกซ์ตรีม และกำลังฝึกศิลปะการต่อสู้แบบผสมโดยเฉพาะมวยไทย
เจ้าชายอับดุล มาตีนทรงเล่นกีฬาโปโลร่วมกับสมาชิกพระราชวงศ์ด้วย พระองค์เข้าแข่งขันกีฬาดังกล่าวครั้งแรกในเดือนมกราคม พ.ศ. 2559 ในรายการออลเอเชียคัพ 2016 (All Asia Cup 2016) ที่จัดขึ้นในประเทศไทย และในเดือนกุมภาพันธ์ปีเดียวกัน ทรงเข้าร่วมโปโลการกุศลริชาร์ดมิลล์โปโลแชริตี 2016 ณ บันดาร์เซอรีเบอกาวัน ซึ่งจัดขึ้นเพื่อระดมทุนเข้ามูลนิธิผู้ป่วยมะเร็งที่เป็นเด็ก ร่วมกับริชาร์ด มิลล์ ยี่ห้อนาฬิกาจากประเทศสวิตเซอร์แลนด์ โดยทีมของพระองค์รับรางวัลรองชนะเลิศซึ่งพ่ายทีมของพระราชบิดาเพียงหนึ่งคะแนน
ในปี พ.ศ. 2560 พระองค์ทรงเข้าร่วมแข่งขันโปโลประเภททีมในซีเกมส์ 2017 เช่นเดียวกับเจ้าหญิงอาเซมะห์ นีมาตุล พระเชษฐภคินีร่วมพระชนกชนนีที่ลงแข่งขันกีฬาโปโลเช่นกัน
อาเซียนพาราเกมส์ 2017
อาเซียนพาราเกมส์ 2017 () เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 9 ระหว่างวันที่ 17-23กันยายนพ.ศ. 2560 (ค.ศ. 2017) จัดขึ้นที่กัวลาลัมเปอร์ ประเทศมาเลเซีย
เส้นขนานที่ 48 องศาใต้
เส้นขนานที่ 48 องศาใต้ คือวงกลมละติจูดที่ 48 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก, มหาสมุทรอินเดีย, มหาสมุทรแปซิฟิก และ ทวีปอเมริกาใต้
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 48° ใต้ลากผ่านพื้นที่ดังนี้:
วนาลี (ละครโทรทัศน์ พ.ศ. 2554)
วนาลี เป็นละครโทรทัศน์ไทย ที่ออกอากาศในปี พ.ศ. 2554 ทางสถานีวิทยุโทรทัศน์ไทยทีวีสีช่อง 3 โดยนำบทประพันธ์ที่มีชื่อเดียวกันของวรรณสิริมาสร้างอีกครั้ง ออกอากาศครั้งแรกเมื่อ 12 เมษายน พ.ศ. 2554 เป็นเรื่องราวเกี่ยวกับวนิดา ซึ่งต้องแต่งงานกับพันตรีประจักษ์ มหศักดิ์ ด้วยตระกูลมหศักดิ์เป็นหนี้บิดาเธอ และได้นำมาออกอากาศอีกครั้งเมื่อ 30 มีนาคม พ.ศ. 2558 ทางช่อง 3 เอสดี ทุกวันจันทร์ - ศุกร์ เวลา 10.30 - 12.15 (รีรัน:18.15 - 20.00)
เมื่อออกอากาศแล้ว วนิดาได้รับความนิยมเป็นอย่างมาก ถึงขนาดที่นายกรณ์ จาติกวณิช รัฐมนตรีว่าการกระทรวงการคลังในขณะนั้น ได้เขียนลงเฟซบุ๊คของตัวเอง โดยเอาเนื้อหาจากละครมาอธิบายถึงพระราชบัญญัติการติดตามทวงหนี้อย่างเป็นธรรมซึ่งถือเป็นนโยบายหนึ่งที่ตนเองรับผิดชอบอยู่ ซึ่งเรื่องนี้ต่อมาก็ได้เป็นที่ฮือฮากันในแวดวงสังคมพอสมควร
ต่อมา จึงได้มีการผลิตภาพยนตร์โฆษณาเพื่ออธิบายนโยบายดังกล่าว โดยที่ให้นักแสดงบทบาทต่าง ๆ ในเรื่อง มาแสดงร่วมกัน และนายกรณ์เองก็ร่วมแสดงด้วย โดยเป็นผู้อธิบายสั้น ๆ เกี่ยวกับเนื้อหาของนโยบายชิ้นนี้ ซึ่งก็ได้รับเสียงตอบรับอย่างดีอีกเช่นกัน
อีสาวอันตราย
อีสาวอันตราย ภาพยนตร์ชื่อเดียวกันที่ออกฉายเมื่อวันที่ 4 ธันวาคม 2519 ที่โรงภาพยนตร์แกรนด์จากฝีมือการกำกับของ ชนะ คราประยูร นำแสดงโดย สรพงศ์ ชาตรี ปิยะมาศ โมนยะกุล ทัศน์วรรณ เสนีย์วงศ์ ณ อยุธยา สุริยา ชินพันธุ์ นิรุตติ์ ศิริจรรยา ลักษณ์ อภิชาติ ชูศรี มีสมมนต์ และ สิงห์ มิลินทราศัย และได้เคยถูกนำมาสร้างเป็นละครโทรทัศน์โดยบริษัท อัครพล โปรดักชั่น ออกอากาศทาง ช่อง 3 เมื่อปี 2539 จากฝีมือการกำกับของ พิศาล อัครเศรณี นำแสดงโดย อภิชาติ พัวพิมล และ คลาวเดีย จักรพันธุ์
เรื่องราวของสองสาวเพื่อนรักอย่าง ชวาลัย หรือแก้วและ เสาวภาคย์ หรือตุ่มที่ต้องเผชิญปัญหาในชุมชนแออัดที่พวกเธออาศัยอยู่สุดท้ายทั้งสองจะสามารถฝ่าฟันปัญหาทั้งหมดไปได้อย่างไร
พระเจ้าจินพย็องแห่งชิลลา
พระเจ้าจินพยองแห่งชิลลา (,1110-1175) พระราชาองค์ที่ 26 แห่ง อาณาจักรชิลลา ครองสิริราชสมบัติระหว่างปี 1122-1175
พระเจ้าจินพยองมีพระนามเดิมว่า คิมแพกจอง ประสูติเมื่อ พ.ศ. 1110 เป็นพระโอรสในองค์ชายรัชทายาทดงรยุนพระราชโอรสองค์ใหญ่ใน พระเจ้าจินฮึง พระราชาองค์ที่ 24 หลังจากองค์ชายรัชทายาทผู้เป็นพระบิดาสิ้นพระชนม์ตั้งแต่พระองค์ยังทรงพระเยาว์ทำให้สิทธิ์ในการสืบราชบัลลังก์ตกเป็นของพระปิตุลา (อา) ซึ่งต่อมาขึ้นครองราชย์เป็นพระเจ้าจินจีต่อมาองค์ชายแพ็กจองเสกสมรสกับ พระชายามายา และมีพระราชธิดาด้วยกันถึง 3 พระองค์คือ องค์หญิงชอนมยอง,องค์หญิงทอกมาน และ องค์หญิงซอนฮวา
หลังจากพระเจ้าจินจีครองสิริราชสมบัติได้ 4 ปีก็ถูกปลดออกจากราชบัลลังก์โดยผู้นำในการยึดอำนาจครั้งนี้คือ พระสนมมีชิล พระสนมในพระเจ้าจินฮึงและพระเจ้าจินจีซึ่งได้ร่วมมือกับ ซอลวอน ผู้นำทหารองครักษ์และ เซจง ขุนนางผู้ใหญ่ซึ่งทั้งสองเป็นชู้รักของพระสนมมีซิลหลังจากยึดอำนาจสำเร็จก็ได้ยกองค์ชายแพ็กจองพระชนมายุเพียง 12 พรรษาขึ้นครองสิริราชสมบัติพระนามว่าพระเจ้าจินพยอง
พระเจ้าจินพยองเสด็จสวรรคตเมื่อวันที่ 20 มกราคม 1175 ขณะพระชนมายุได้ 65 พรรษาครองสิริราชสมบัติทั้งสิ้น 53 ปีหลังจากนั้นองค์หญิงด๊อกมานพระราชธิดาองค์ที่ 2 จึงขึ้นครองสิริราชสมบัติพระนามว่าพระราชินีซอนด๊อก
ชุมพล บัวงาม
ชุมพล บัวงาม เกิดเมื่อวันที่ 2 กันยายน พ.ศ. 2529 เป็นนักฟุตบอลมืออาชีพของประเทศไทย ปัจจุบันเขาเล่นให้กับสโมสรฟุตบอลจังหวัดราชบุรี ใน ไทยพรีเมียร์ลีก
ซัมซุง กาแลคซีเอส 7
ซัมซุง กาแลคซีเอส 7 (; ชื่อรหัส Project Lucky) เป็นสมาร์ตโฟน ผลิตโดยซัมซุง เปิดตัวครั้งแรกเมื่อวันที่ 21 กุมภาพันธ์ ค.ศ. 2016 ที่งานโมบายล์เวิลด์คองเกรส เมืองบาร์เซโลนา ประเทศสเปน และวางจำหน่ายในยุโรปและอเมริกาเหนือเมื่อวันที่ 11 มีนาคม ปีเดียวกัน ซัมซุง กาแลคซีเอส 7 มีสองรุ่นคือ รุ่นปกติและรุ่น Edge (ขอบจอโค้งทั้งสองข้าง) ซัมซุง กาแลคซีเอส 7 มีการปรับปรุงจากรุ่นก่อน เช่น เพิ่มความจุแบตเตอรี, กันน้ำกันฝุ่นตามมาตรฐาน IP68, รองรับไมโครเอสดีการ์ด, ปรับปรุงกล้องโดยใช้เทคโนโลยี Dual Pixel, เพิ่มฟังก์ชัน "Always On" ซึ่งช่วยประหยัดพลังงาน เป็นต้น
ฆวน เปรอน
ฆวน โดมิงโก เปรอน (; 8 ตุลาคม ค.ศ. 1895 – 1 กรกฎาคม ค.ศ. 1974) เป็นพลโทและนักการเมืองชาวอาร์เจนตินา หลังรับราชการในหลายตำแหน่งของรัฐ ซึ่งรวมรัฐมนตรีว่าการกระทรวงแรงงานและรองประธานาธิบดี เขาได้รับเลือกตั้งเป็นประธานาธิบดีอาร์เจนตินาสามสมัย ดำรงตำแหน่งระหว่างเดือนมิถุนายน ค.ศ. 1946 ถึงกันยายน ค.ศ. 1955 เมื่อเขาถูกโค่นในรัฐประหาร และตั้งแต่เดือนตุลาคม ค.ศ. 1973 จนถึงแก่อสัญกรรมในเดือนกรกฎาคม ค.ศ. 1974
ระหว่างวาระประธานาธิบดีแรกของเขา (ค.ศ. 1946–1952) เปรอนได้รับการสนับสนุนจากภรรยาคนที่สองของเขา เอบา ดัวร์เต ("เอบิตา") และทั้งสองได้รับความนิยมล้นหลามในหมู่ชาวอาร์เจนตินาจำนวนมาก เอบาเสียชีวิตใน ค.ศ. 1952 และเปรอนได้รับเลือกตั้งเป็นวาระที่สอง ดำรงตำแหน่งระหว่าง ค.ศ. 1952 ถึง 1955 ระหว่างสมัยเผด็จการทหารสองสมัยต่อมา คั่นด้วยรัฐบาลพลเรือนสองรัฐบาล พรรคลัทธิเปรอนถูกประกาศให้นอกกฎหมายและเปรอนถูกเนรเทศ เมื่อนักลัทธิเปรอนฝ่ายซ้าย เอกตอร์ กัมโปรา ได้รับเลือกตั้งเป็นประธานาธิบดีใน ค.ศ. 1973 เปรอนกลับประเทศอาร์เจนตินาและไม่นานจากนั้นได้รับเลือกตั้งเป็นประธานาธิบดีสมัยที่สาม ภรรยาคนที่สามของเขา มาริอา เอสเตลา มาร์ติเนซ หรืออิซาเบล เปรอน ได้รับเลือกตั้งเป็นรองประธานาธิบดีและสืบตำแหน่งประธานาธิบดีจากเขาหลังเขาถึงแก่อสัญกรรมใน ค.ศ. 1974
แม้ว่าฆวนและเอบิตาเป็นบุคคลที่เป็นข้อโต้เถียง กระนั้นนักลัทธิเปรอนยังถือทั้งสองเป็นสัญรูป ผู้ติดตามของเปรอนยกย่องความพยายามของพวกเขาในการขจัดความยากจนและเชิดชูเกียรติแรงงาน ส่วนฝ่ายกล่าวหาถือว่าทั้งสองเป็นนักหลอกล่อทางการเมืองและผู้เผด็จการ ครอบครัวเปรอนให้ชื่อสกุลของตนเป็นชื่อขบวนการการเมืองที่เรียก ลัทธิเปรอน
ว่าด้วยลัทธิบูชาบุคคลและผลลัพธ์ของมัน
"ว่าด้วยลัทธิบูชาบุคคลและผลลัพธ์ของมัน) เป็นรายงานโดย นิกิตา ครุสชอฟ ที่จัดทำต่อการประชุมครั้งที่ 20 ของพรรคคอมมิวนิสต์แห่งสหภาพโซเวียตเมื่อวันที่ 25 กุมภาพันธ์ 2499 สุนทรพจน์ของครุสชอฟวิจารณ์การปกครองของโจเซฟ สตาลิน เลขาธิการและนายกรัฐมนตรีผู้ล่วงลับอย่างแหลมคม โดยเฉพาะอย่างยิ่งการกวาดล้างพรรคคอมมิวนิสต์แห่งสหภาพโซเวียตซึ่งส่วนใหญ่เกิดขึ้นในช่วงปลายคริสต์ทศวรรษ 1930 ครุสชอฟกล่าวหาสตาลินว่าสนับสนุนการเติบโตของลัทธิบูชาบุคคลของผู้นำแม้ภายนอกแสดงว่ายังสนับสนุนอุดมการณ์คอมมิวนิสต์
สุนทรพจน์นี้เป็นหลักสำคัญใน "การผ่อนคลายความตึงเครียดครุสชอฟ" (Khrushchev Thaw) โดยผิวเผิน สุนทรพจน์ดังกล่าวเป็นความพยายามดึงพรรคคอมมิวนิสต์โซเวียตให้เข้าใกล้ลัทธิเลนินมากขึ้น ทว่า แรงจูงใจลับของครุสชอฟ คือ สร้างความชอบธรรมและช่วยรวบการควบคุมพรรคคอมมิวนิสต์และรัฐบาลของเขา อำนาจซึ่งได้มาในการแย่งชิงทางการเมืองกับผู้ภักดีต่อสตาลิน วยาเชสลาฟ โมโลตอฟ และเกออร์กี มาเลนคอฟ
รายงานของครุสชอฟถูกเรียกว่า "สุนทรพจน์ลับ" เพราะมีการกล่าวในสมัยประชุมปิดของผู้แทนพรรคอมมิวนิสต์ที่ไม่มีการเผยแพร่ต่อสาธารณะ โดยห้ามแขกและสื่อมวลชน ข้อความของรายงานครุสชอฟมีการอภิปรายกว้างขวางในวงพรรคแล้วในต้นเดือนมีนาคม ซึ่งมักมีผู้ที่มิใช่สมาชิกพรรคร่วมด้วย ทว่า ข้อความภาษารัสเซียอย่างเป็นทางการนั้นมีการจัดพิมพ์อย่างเปิดเผยก็ในปี 2532 ระหว่างการรณรงค์กลัสนอสต์ของมีฮาอิล กอร์บาชอฟ ผู้นำโซเวียต
ในเดื"น" ของบริเตน รวมสุนทรพจน์นี้อยู่ในชุด "สุนทรพจน์ยิ่งใหญ่แห่งคริสต์ศตวรษที่ 20"
ปุคคลบัญญัติ
ปุคคลบัญญัติ หรือปุคคลบัญญัติปกรณ์ เป็นส่วนหนึ่งของพระอภิธรรมปิฎก และมีเนื้อหาน้อยที่สุดในบรรดาคัมภีร์ทั้ง 7 ของพระอภิธรรม อีกทั้งยังมีลักษณะต่างจากคัมภีร์อื่นๆ ตรงที่กล่าวถึงบุคคล ไม่ได้เน้นหนักที่ปรมัตถธรรม หรือเรื่องจิต ดังในคัมภีร์อื่นๆ ของอภิธรรม นอกจากนี้ยังมีลักษณะการเรียบเรียงภาษาคล้ายกับประโยคบอกเล่าในพระสุตตันตปิฎก โดยเฉพาะในส่วนของอังคุตตรนิกาย และสังคีติสูตร ในทีฆนิกาย ขณะที่พระอภิธรรมปิฎกใช้สำนวนภาษาแบบแจกแจงเป็นข้อๆ หรือรายละเอียดปลีกย่อย และในพระไตรปิฎกฉบับภาษาไทย คัมภีร์ปุคคลบัญญัติ มักรวมเป็นเล่มเดียวกับคัมภีร์ธาตุกถา เนื่องจากมีเนื้อหาไม่มากนัก
ปุคคลบัญญัติ เป็นคัมภีร์ที่ว่าด้วยการกำหนดลักษณะของบุคคลประเภทต่างๆ โดยบัญญัติความหมายของชื่อที่ใช้เรียกบุคคลต่างๆ ตามคุณธรรม เช่นว่า “โสดาบัน” ได้แก่ บุคคลผู้ละสังโยชน์ 3 ได้แล้ว ดังนี้เป็นต้น
ปุคคลบัญญัติเริ่มต้นด้วยการตั้งมาติกาจำแนกบัญญัติทั้ง 6 ประเภท ดังในพระบาลีว่า "ฉ ปญฺญตฺติโย – ขนฺธปญฺญตฺติ, อายตนปญฺญตฺติ, ธาตุปญฺญตฺติ, สจฺจปญฺญตฺติ, อินฺทฺริยปญฺญตฺติ, ปุคฺคลปญฺญตฺตีติฯ" แปลว่า บัญญัติ 6 ประการ คือ 1.) ขันธบัญญัติ (บัญญัติว่าเป็นขันธ์) 2.) อายตนบัญญัติ (บัญญัติว่าเป็นอายตนะ) 3.) ธาตุบัญญัติ (บัญญัติว่าเป็นธาตุ) 4.) สัจจบัญญัติ (บัญญัติวาเป็นสัจจะ) 5.) อินทริยบัญญัติ (บัญญัติว่าเป็นอินทรีย์) 6.) ปุคคลบัญญัติ (บัญญัติว่าเป็นบุคคล)
ส่วนบัญญัติของความเป็นบุคคลประเภทต่างๆ มีการลงรายละเอียดมากขึ้นและแบ่งออกเป็นจำนวนต่างๆ โดยตั้งมาติกาแล้วตามด้วยจำนวนของบุคคลในกลุ่มมาติกานั้นๆ เช่น เอกกมาติกา ว่าด้วยบุคคล 1 จำพวก เช่น บุคคลผู้ที่เป็นปุถุชน บุคคลผู้ควรแก่การบรรลุมรรคผล บุคคลผู้เป็นอริยะ บุคคลผู้ไม่เป็นอริยะ เป็นต้น ไล่เรียงมาจนถึงทสกมาติกา ว่าด้วยบุคคล 10 จำพวก ได้แก่ ความสำเร็จของพระอริยบุคคล ในกามาวจรภูมินี้ 5 จำพวก และความสำเร็จของพระอริยบุคคล เมื่อละกามาวจรภูมิ
นี้ไปแล้ว 5 จำพวก เป็นต้น ซึ่ง 5 ประเภทแรก ได้แก่พระโสดาบัน 3 ปรเภท กับพระสกทาคามี และพระอรหันต์ ส่วน 5 ประเภทหลัง ได้แก่พระอนาคามี 5 ประเภท ผู้ปรินิพพานในชั้นสุทธาวาส
สุริยุปราคา 15 กุมภาพันธ์ พ.ศ. 2561
สุริยุปราคาบางส่วนจะเกิดขึ้นในวันที่ 15 กุมภาพันธ์ พ.ศ. 2561 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
ภาพเคลื่อนไหวแนวเส้นทาง
สุริยุปราคา 1 กันยายน พ.ศ. 2559
สุริยุปราคาวงแหวนเกิดขึ้นในวันที่ 1 กันยายน พ.ศ. 2559 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร ในครั้งนี้สุริยุปราคาสามารถมองเห็นได้จากกาบอง แทนซาเนีย สาธารณรัฐประชาธิปไตยคองโก คองโก โมซัมบิก มาดากัสการ์ และ เรอูนียง
เขตเบอไลต์
เบอไลต์ () เป็น 1 ใน 4 เขตการปกครองของประเทศบรูไน ตั้งอยู่ทางตะวันตกเฉียงใต้ของประเทศ โดยทางทิศตะวันออกติดกับเขตตูตง ทิศตะวันตกและทิศใต้ติดกับรัฐซาราวะก์ ประเทศมาเลเซีย และทิศเหนือติดกับมหาสมุทรแปซิฟิก
เขตเบอไลต์แบ่งเป็นเขตการปกครองเป็น 8 แขวง ()
พระเจ้าจินจีแห่งชิลลา
พระเจ้าจินจีแห่งชิลลา (,?-24 สิงหาคม 1122) พระราชาองค์ที่ 25 แห่ง อาณาจักรชิลลา ครองสิริราชสมบัติระหว่าง พ.ศ. 1119 - 1122
พระเจ้าจินจีเป็นพระราชโอรสองค์รองใน พระเจ้าจินฮึง ทรงประสูติเมื่อใดไม่ปรากฏต่อมาเมื่อองค์ชายรัชทายาทดงรยุนผู้เป็นสมเดีจพระบรมเชษฐาได้สิ้นพระชนม์ลงพระองค์จึงได้ขึ้นเป็นรัชทายาทแทนโดยอภิเษกกับพระชายาจีโดจากตระกูลปาร์ค
เมื่อ พระเจ้าจินฮึง ผู้เป็นพระราชบิดาเสด็จสวรรคตลงใน พ.ศ. 1119 พระเจ้าจินจีจึงเสด็จขึ้นครองสิริราชสมบัติแทนพร้อมกันนี้พระองค์ยังได้สถาปนาพระชายาจีโดขึ้นเป็นพระอัครมเหสี
ตลอด 3 ปีในรัชกาลด้วยความที่พระองค์เป็นพระราชาที่อ่อนแอทำให้พระราชอำนาจเกือบทั้งหมดอยู่ในกำมือของ พระสนมมีซิล พระสนมเอกในพระเจ้าจินฮึงและพระสนมเอกในรัชกาลของพระองค์ซึ่งเป็นคนที่มีความเฉลียวฉลาดมีปฏิภาณไหวพริบ
หลังจากครองราชย์ได้ 3 ปีพระเจ้าจินจีก็ถูกปลดออกจากราชบัลลังก์ในวันที่ 20 มกราคม พ.ศ. 1122 โดยพระสนมมีซิลซึ่งได้ร่วมมือกับ ซอลวอน ผู้เป็น ฮวารัง หรือผู้นำทหารองครักษ์และ เซจอง ขุนนางผู้ใหญ่ซึ่งทั้งสองเป็นชู้รักของพระสนมมีซิลในการยึดอำนาจครั้งนี้ภายหลังการยึดอำนาจพระสนมมีซิลได้ยกองค์ชายคิมแพ็กจองพระชนมายุ 12 พรรษาพระราชโอรสในองค์ชายรัชทายาทดงรยุนขึ้นครองราชย์แทนมีพระนามว่า พระเจ้าจินพยอง
ภายหลังจากการยึดอำนาจโดยพระสนมมีซิลแล้วพระเจ้าจินจีและพระมเหสีจีโดก็ถูกเนรเทศก่อนที่พระเจ้าจินจีจะสวรรคตในวันที่ 24 สิงหาคม ปีเดียวกัน
มณฑล (แบบจำลองทางรัฐศาสตร์)
มณฑล () มีความหมายตามรากศัพท์ว่า "วงกลม" นักรัฐศาสตร์เลือกใช้คำว่ามณฑลเพื่ออธิบายลักษณะของอำนาจทางรัฐศาสตร์ในประวัติศาสตร์โบราณบนพื้นที่อุษาคเนย์ในยุคสมัยที่อำนาจท้องถิ่นมีความสำคัญหลักในการปกครอง ซึ่งมีจุดศูนย์กลางของอำนาจอยู่ที่เมืองหรือเกอดาตวน และแผ่กระจายสู่บริเวณโดยรอบ ทั้งนี้เพื่อให้ต่างออกไปจากกรอบคิดของคนในยุคปัจจุบันซึ่งให้ความสำคัญกับความเป็นเอกภาพของรัฐอย่างเช่นการปกครองแบบราชอาณาจักรรวมศูนย์ หรือรัฐสมัยใหม่ที่เกิดขึ้นหลังจากเทคโนโลยีแผนที่ในช่วงคริสต์ศตวรรษที่ 15 แนวคิดเรื่องมณฑลได้รับความสนใจจากวอลเตอร์ (1982) ซึ่งได้ให้คำจำกัดความไว้ว่าThe map of earlier Southeast Asia which evolved from the prehistoric networks of small settlements and reveals itself in historical records was a patchwork of often overlapping mandalas.
แนวคิดนี้ถูกริเริ่มขึ้นมาเพื่อทำความเข้าใจกับรูปแบบการสร้างรัฐอำนาจบนดินแดนอุษาคเนย์ ตัวอย่างเช่น รูปแบบของสหพันธราชอาณาจักรอันมีอำนาจหลัก ณ ศูนย์กลางการปกครอง แนวคิดนี้พัฒนาขึ้นจากแนวคิดด้านการปกครองของอินเดียเพื่อเลี่ยงการใช้คำว่ารัฐในความหมายของรัฐสมัยใหม่ซึ่งมีพื้นฐานจากขนบการปกครองของจีนหรือยุโรปซึ่งมองว่าแผ่นดินเป็นจุดกำหนดรัฐและมีอาณาบริเวณที่กำหนดแน่นอนตายตัวโดยที่ทุกเขตการปกครองขึ้นตรงต่อส่วนกลาง ต่างจากแนวคิดของมณฑลที่มองว่าอำนาจอธิปไตยเหนือดินแดนนั้นถูกกำหนดโดยศูนย์กลางหลักเป็นสำคัญ ขอบเขตของอธิปไตยอาจครอบคลุมอาณาเขตของเมืองประเทศราชอื่นในลักษณะของการแผ่อำนาจ แต่จะไม่เข้าไปควบคุมดูแลกิจการภายในของเมืองประเทศราชนั้น
ระบบอำนาจแบบมณฑลอาจเทียบได้กับระบบเจ้าขุนมูลนายของยุโรปในลักษณะของความสัมพันธ์ระหว่างเจ้านครกับเมืองประเทศราช อย่างไรก็ดี หัวเมืองประเทศราชภายใต้ระบบอำนาจแบบมณฑลมีความเป็นเอกเทศมากกว่าในระบบเจ้าขุนมูลนาย ความสัมพันธ์เป็นไปในลักษณะส่วนตัวมากกว่าทางการ หัวเมืองที่เป็นประเทศราชหนึ่ง ๆ อาจอยู่ใต้อำนาจของหลายขั้วอำนาจใหญ่ในเวลาเดียวกันได้
Honey Hero คู่รักนักสู้
Honey Hero คู่รักนักสู้ เป็นรายการเกมโชว์ที่มีรูปแบบจากรายการ "Mein Mann kann" ของบริษัท Red Arrow International ประเทศเยอรมนี และบริษัท เวิร์คพอยท์ เอ็นเทอร์เทนเมนท์ จำกัด (มหาชน) ทำการซื้อลิขสิทธิ์มาผลิตในรูปแบบภาษาไทย โดยเริ่มออกอากาศตั้งแต่วันที่ 13 กุมภาพันธ์ พ.ศ. 2559 ทุกวันเสาร์ 13.30 - 14.30 น. ทางช่องเวิร์คพอยท์ ต่อจากรายการMy Man Can แฟนฉันเก่ง ในแต่ละสัปดาห์จะมีผู้เข้าแข่งขันซึ่งเป็นคู่สามี-ภรรยา / คู่เพื่อน หรือคู่อื่นๆ (ซึ่งในรายการจะเรียกว่า "คู่รักนักสู้") ทั้งหมด 4 คู่ เล่นเกมแข่งขัน 4 เกม เพื่อสะสมคะแนน โดยในแต่ละเกม หลังจากที่ทราบกติกาของเกมนั้นแล้ว ทุกคู่จะโหวตเลือกคู่ที่คิดว่าอ่อนที่สุดในเกมนั้นเพื่อมาเล่นเกมนั้น (หากผลโหวตเสมอ พิธีกรจะสุ่มเลือกคู่อ่อน 1 คู่จากคู่ที่เสมอกันด้วยการจับฉลาก) จากนั้น คู่อ่อนมีสิทธิ์พิสูจน์ตัวเองโดยการเลือก 1 ใน 3 คู่ที่เหลือมาเป็นคู่ท้าชิง ซึ่งถ้าคู่อ่อนชนะ คะแนนของเกมนั้นจะเป็นของคู่อ่อนคู่เดียว แต่ถ้าคู่ท้าชิงชนะ คะแนนของเกมนั้นจะถูกแบ่งให้กับทั้ง 3 คู่ที่ไม่ได้เป็นคู่อ่อน
หลังจบ 4 เกม 2 คู่ที่มีคะแนนมากที่สุดจะมีสิทธิ์เล่นเกมตัดสิน ซึ่งถ้าคู่ไหนชนะในเกมนี้ จะได้เป็น "สุดยอดคู่รักนักสู้" ประจำสัปดาห์ทันที